Pengosékan

Desa Adat Pengosekan inggih punika silih tunggil desa adat sane magenah ring Kecamatan Ubud, Kabupatén Gianyar. Desa Adat Pengosekan kapah dados kalih banjar dinas utawi banjar adat inggih punika Banjar Pengosekan Kaja miwah Banjar Pengosekan Kelod. Ring sisi kangin, Desa Adat Pengosekan mawates sareng Desa Adat Peliatan, ring sisi kauh sareng Desa Adat Nyuh Kuning, ring sisin kaler sareng Desa Adat Padangtegal, miwah ring sisin kelod mawates sareng Desa Adat Lodtunduh.

 Ciri Khas 
Desa Adat Pengosekan kasub kasumbung antuk kesenian sekadi seni tabuh, seni tari miwah seni lukis khas Pengosekan sane kacihnayang antuk akehnyane wenten galeri lukis miwah sanggar seni tari wiadin tabuh. Iriki taler wenten Pura Dang Kahyangan inggih punika Pura Taman Limut. Silih tunggil satua utawi cerita lisan sane wenten iriki inggih punika mamurda mitos Bukit Buung Batu Majalan sane maiketan ring kawentenan carik labak miwah Pura Bukit Mentig lan Pura Bukit Sari sane wenten irika.

 Pustaka 

 Pranala jaba 


Kategori:Desa adat ring Bali